b"\n_START_ARTICLE_\nPalau de Pimentel\n_START_SECTION_\nHist\xc3\xb2ria de la propietat\n_START_PARAGRAPH_\nTot i que la seva construcci\xc3\xb3 s'inici\xc3\xa0 al segle XV, ha anat incorporant gradualment elements d'\xc3\xa8poques posteriors. La seva construcci\xc3\xb3 comen\xc3\xa7\xc3\xa0 per ordre del Marqu\xc3\xa8s d'Astorga, i pass\xc3\xa0 posteriorment a ser propietat de Bernardino Pimentel, qui n'era amo quan Felip II va n\xc3\xa9ixer al seu interior, com a conseq\xc3\xbc\xc3\xa8ncia que s'hi hostatjava la fam\xc3\xadlia reial per assistir les Corts celebrades a l'abril de 1527. El 1530, l'edifici era propietat dels comtes de Rivadavia. Els hereus d'aquests el van vendre el 1849 a Mariano Reinoso, qui al seu torn el vengu\xc3\xa9 a la Diputaci\xc3\xb3 Provincial de Valladolid el 1875, per instal\xc2\xb7lar-hi les seves depend\xc3\xa8ncies, on encara continuen."